# John Boorman

John Boorman (Shepperton, Surrey, Anglaterra, 18 de gener de 1933) és un director de cinema anglès. Alternant les pel·lícules entre Hollywood i Gran Bretanya, John Boorman recrea sovint el combat perpetu i violent entre la civilització i la naturalesa salvatge.

## Carrera

Després d'una sèrie de documentals per a la televisió i Catch Us If You Can (1965), la seva primera pel·lícula a la Gran Bretanya, dirigeix pel·lícules a Hollywood (A boca de canó, 1966; Hell in the Pacific, 1967) i a Gran Bretanya (Leo the Last, 1970), fent gala d'una consciència política a la que no renunciarà mai (El general, 1998; El sastre de Panamà, 2001; Un país a l'Àfrica, 2004).
A Hollywood rodarà Deliverance (1972), sens dubte la seva pel·lícula més violenta i incòmoda, que narra les desventures de quatre amics a la recerca de sensacions fortes al llarg d'un riu que travessa l'Amèrica profunda; anticonvencional, Boorman defuig el previsible convertint el protagonista (el viril Burt Reynolds) en un invàlid.
Anirà alternant els rodatges entre Hollywood i Europa (Zardoz, 1974, és una producció irlandesa), on també filmarà produccions de Hollywood (Excàlibur, 1981, està rodada a Irlanda). Imprimeix un segell decididament fantasiós a L'exorcista 2: l'heretge, 1977.
Però també aborda temes personals com a Esperança i glòria (1987), pel·lícula autobiogràfica sobre un nen londinenc durant la Segona Guerra Mundial, i a Reina i pàtria (2014), una mena de continuació de la primera, situada aquest cop durant la període de joventut.

## Filmografia

| Any | Pel·lícula | Notes |
| 1965 | Catch Us If You Can | |
| 1967 | A boca de canó (Point Blank) | |
| 1968 | Hell in the Pacific | |
| 1970 | Leo the Last | Premi a la millor direcció (Festival de Canes) Nominació − Palma d'Or |
| 1972 | Deliverance | Nominació − Oscar a la millor pel·lícula Nominació − Oscar al millor director Nominació − Globus d'Or al millor director |
| 1974 | Zardoz | |
| 1977 | Exorcist II: The Heretic | |
| 1981 | Excàlibur (Excalibur) | Nominació − Palma d'Or |
| 1985 | La selva esmaragda (The Emerald Forest) | |
| 1987 | Esperança i glòria (Hope and Glory) | Nominació − Oscar a la millor pel·lícula Nominació − Oscar al millor director Nominació − Oscar al millor guió original Nominació − Globus d'Or al millor director Nominació − Globus d'Or al millor guió Nominació − BAFTA a la millor pel·lícula Nominació − BAFTA al millor director Nominació − BAFTA al millor guió original |
| 1990 | Where the Heart Is | |
| 1991 | I Dreamt I Woke Up | |
| 1995 | Two Nudes Bathing | |
| 1995 | Més enllà de Rangun (Beyond Rangoon) | Nominació − Palma d'Or |
| 1995 | Lumière et Compagnie | |
| 1998 | El general (The General) | Premi a la millor direcció (Festival de Canes) Nominació − Palma d'Or |
| 1998 | Lee Marvin: A Personal Portrait | |
| 2001 | El sastre de Panamà (The Tailor of Panama) | Nominació − Os d'Or |
| 2005 | Un país a l'Àfrica (In My Country) | Nominació − Os d'Or |
| 2006 | The Tiger's Tail | |
| 2014 | Reina i pàtria | |

## Referències

* ↑ «John Boorman | enciclopedia.cat». Gran Enciclopèdia Catalana. [Consulta: 5 novembre 2022].
* ↑ Aldarondo, Ricardo. Películas clave del cine de aventuras (en castellà). Ediciones Robinbook, 2008-06-16, p. 161. ISBN 978-84-96924-37-6.
* ↑ Fernandez, Declan. Horrible and Fascinating – John Boorman's Exorcist II: The Heretic (en anglès). BearManor Media, 2022-06-30.
* ↑ Alberich, Enric. Peliculas Clave del Cine Historico (en castellà). Ediciones Robinbook, 2009-09-05, p. 162. ISBN 978-84-96924-74-1.
* ↑ Miller; Daniel; Email. «The Oscar screener was invented by accident, and other secrets of an awards season staple» (en anglès americà). Los Angeles Times, 01-03-2018. [Consulta: 6 novembre 2022].

## Enllaços externs

* John Boorman a l'Screenonline del British Film Institute (anglès)